TV-året 1964

TV-året 1964 er en oversikt over hendelser, program og fødte og avdøde TV-personligheter i året 1964


== TV-året i Norge ==


=== Hendelser i Norge ===
15. oktober – Fjernsynsteatret viser skuespillet Elskeren av Harold Pinter. I åpningsscenen vises to hender som simulerer seksuelle tilnærmelser og et samleie, noe som vekker harme hos mange seere. I etterkant etableres Bygg opp-aksjonen med professor Johan B. Hygen og Liss Holck i spissen. Aksjonen samler inn 129 000 underskrifter på et opprop mot lignende forestillinger. I tillegg opplever fjernsynet seerstorm, og mottar sinte seerbrev som kaller forestillingen for «porno» og ber kringkastingssjef Ustvedt om å skamme seg. I programmet Aktuell debatt i november avviser fjernsynsteatersjef Arild Brinchmann kritikken og kaller protestene for forsøk på sensur av kunst.
15. desember – I Norge settes de første tv-senderne i Nordland i drift, og Bodø er blant stedene som får tilgang til fjernsyn. Dette er første gang Nord-Norge kobles til det norske tv-nettet, men kun 40 000 av landsdelens 450 000 innbyggere kan se tv. Troms og Finnmark har fortsatt ikke tilgang til fjernsyn.
27 prosent av Norges befolkning har nå tilgang til fjernsyn.


=== Premierer og programmer på NRK Fjernsynet ===
15. januar – Televimsen får sitt faste program på NRK Fjernsynet.
18. januar – det skandinaviske spørreprogrammet Trekampen har premiere på de skandinaviske allmennkanalene.
Melodi Grand Prix 1964 arrangeres av NRK. Arne Bendiksen vinner med balladen «Spiral», men tv-seerne vil heller ha tredjeplassen Wenche Myhre og «La meg være ung».
18. april – Kunden har alltid rett, et norsk humorprogram, har premiere på NRK Fjernsynet.
28. april – tv-filmen Den sorte tulipan sendes på NRK Fjernsynet og blir Norges kandidat til Prix Jeunesse.
23. september – Fjernsynskjøkkenet med Ingrid Espelid Hovig starter opp på NRK Fjernsynet. Hovig har laget flere kjøkken- og husstellprogrammer årene før, men dette er første gang navnet Fjernsynskjøkkenet tas i bruk.
19. november – historieprogrammet Det hvite flagg sendes på NRK Fjernsynet.
Kontrapunkt, en nordisk tv-spørrekonkurranse om klassisk musikk, har premiere på de nordiske allmennkringasterne. Sten Broman er programleder.Utdypende artikkel: NRK Fjernsynets sendeskjema for 1964


=== Fødsler i Norge ===


== TV-året i verden ==


=== Hendelser ===
De fleste av NBCs programmer sendes nå i farger. Ved inngangen til året er det 1,62 millioner farge-tv-mottakere i USA, og dette tallet vokser til 2,86 millioner i løpet av året.
4. januar – TV Tokyo starter opp i Japan.
9. februar – The Beatles har sin tv-debut i USA på The Ed Sullivan Show og setter nye seerrekorder i landet.
18. april – den franske allmennkanalen RTF Télévision 2 starter regulære sendinger.
20. april – britiske BBC starter sin andre tv-kanal, BBC2. Åpningskvelden blir imidlertid kraftig amputert på grunn av et omfattende strømbrudd i London-området.
30. april – fra denne datoen innføres det krav om at tv-mottakere må produseres for å kunne ta imot UHF-kanaler.
4. mai – Montenegros første tv-kanal, Titograd televizija, starter regulære sendinger. Kanalen heter i dag TVCG 1.
5.–12. juni – Den internasjonale tv-festivalen Prix Jeunesse arrangeres for første gang.
6. juni – The Rolling Stones har sin tv-debut i USA i programmet The Hollywood Palace med Dean Martin som programleder.
26. juni – den franske allmennkringkasteren Radiodiffusion-télévision française (RTF) legges ned og erstattes dagen etter av Office de radiodiffusion-télévision française (ORTF).
1. august –  offisiell lansering av Melbournes tredje kommersielle tv-kanal ATV-0, opphavet til dagens kanal Network Ten.
1. oktober – Nederland starter opp sin andre tv-kanal, den offentlige allmennkanalen Nederland 2.
10. oktober – i USA sender NBC åpningsseremonien i Sommer-OL 1964 direkte fra Tokyo i Japan. Dette er første gang en OL-sending tv-overføres med den geostasjonære kommunikasjonssatellitten Syncom 3.
25. oktober – The Rolling Stones dukker opp i The Ed Sullivan Show.
26. november – Pakistan Television Corporation starter tv-sendinger i Pakistan, som den første tv-kanalen i landet.


=== Premierer i verden ===
1. januar – den første utgaven av Top of the Pops sendes på BBC Television.
4. januar – The Hollywood Palace på ABC (1964–1970)
18. januar – Vi på Saltkråkan, svensk familieserie har premiere på Sveriges Radio-TV. Serien er spilt inn i farger, som et av de første skandinaviske tv-programmene, men sendes i svart-hvitt inntil farge-tv innføres noen år senere.
30. mars – spørreprogrammet Jeopardy! har premiere på NBC i USA. Siden har programmet blitt solgt til en lang rekke land, inkludert Norge.
4. mai – den amerikanske såpeoperaen Another World starter på NBC (1964–99)
13. september – Oss kjeltringer imellom på NBC (1964–1965)
14. september – Voyage to the Bottom of the Sea på ABC (1964–1968)
15. september – Peyton Place on ABC (1964–1969)
16. september – Shindig! på ABC (1964–1966) og The Peter Potamus Show (1964–1965)
17. september – Bewitched, amerikansk komedieserie, starter opp på amerikanske ABC.
18. september – Familien Addams on ABC (1964–1966)
19. september – Flipper på NBC (1964–1967)
22. september – The Man from U.N.C.L.E. på NBC (1964–1968)
24. september – Daniel Boone på NBC (1964–1970)
25. september – Gomer Pyle, U.S.M.C. på CBS (1964–1969)
26. september – Gilligan's Island på CBS (1964–1967)
3. oktober – Underdog på NBC (1964–1967)
4. oktober – This Hour Has Seven Days på CBC (1964–66)
13. oktober – John Drake vender tilbake på britiske ITV etter en pause siden 1961. Den starter senere på CBS under tittelen Secret Agent (1960–61, 1964–66)
2. november – Crossroads på britiske ITV (1964–1988, 2001–2003)
9. november – The Les Crane Show, senere omdøpt til ABC's Nightlife, på ABC (1964–1965)
Anita och Televinken, svensk barneprogram har premiere på Sveriges Radio-TV.


=== Konkurranser og priser ===
30. januar–1. februar – Italienske Sanremo-festivalen arrangeres i Sanremo. Gigliola Cinquetti og Patricia Carli vinner med sangen «Non ho l'età».
15. februar:
Dansk Melodi Grand Prix arrangeres i Tivolis Koncertsal i København. Bjørn Tidmand vinner med «Sangen om dig».
Den fjerde utgaven av Euroviisut, Finlands uttak til Eurovision Song Contest, arrangeres i Helsingfors. Vinner blir Lasse Mårtenson med «Laiskotellen».
21. mars – Eurovision Song Contest 1964 arrangeres i København. Italia vinner sin første seier, med Gigliola Cinquetti og sangen «Non ho l'età».


=== Fødsler i verden ===


== Referanser ==


== Eksterne lenker ==
(en) 1964 in television – kategori av bilder, video eller lyd på Commons